รัฐบาลไทย-ข่าวทำเนียบรัฐบาล-ประกาศสำนักงานการบินพลเรือนแห่งประเทศไทย  เรื่อง แนวปฏิบัติสำหรับผู้ดำเนินการเดินอากาศเกี่ยวกับการให้บริการจากท้องที่นอกราชอาณาจักรที่เป็นเขตโรคติดต่ออันตรายกรณีเชื้อไวรัสโคโรนา 2019 [กระทรวงคมนาคม]
วันพฤหัสบดีที่ 19 มีนาคม 2563
ประกาศสํานักงานการบินพลเรือนแห่งประเทศไทย  เรื่อง แนวปฏิบัติสําหรับผู้ดําเนินการเดินอากาศเกี่ยวกับการให้บริการจากท้องที่นอกราชอาณาจักรที่เป็นเขตโรคติดต่ออันตรายกรณีเชื้อไวรัสโคโรนา 2019 [กระทรวงคมนาคม]
ประกาศสํานักงานการบินพลเรือนแห่งประเทศไทย
เรื่อง แนวปฏิบัติสําหรับผู้ดําเนินการเดินอากาศเกี่ยวกับการให้บริการจากท้องที่นอกราชอาณาจักรที่เป็นเขตโรคติดต่ออันตรายกรณีเชื้อไวรัสโคโรนา 2019 (COVID-19) และพื้นที่มีการระบาดต่อเนื่อง
ประกาศสํานักงานการบินพลเรือนแห่งประเทศไทย
เรื่อง แนวปฏิบัติสําหรับผู้ดําเนินการเดินอากาศเกี่ยวกับการให้บริการจากท้องที่นอกราชอาณาจักรที่เป็นเขตโรคติดต่ออันตรายกรณีเชื้อไวรัสโคโรนา2019 (COVID-19)และพื้นที่มีการระบาดต่อเนื่อง
ตามที่รัฐมนตรีว่าการกระทรวงสาธารณสุขโดยคําแนะนําของคณะกรรมการโรคติดต่อแห่งชาติได้ประกาศให้โรคติดเชื้อไวรัสโคโรนา2019 (COVID-19)เป็นโรคติดต่ออันตรายตามพระราชบัญญัติโรคติดต่อพ.ศ.2558และกระทรวงสาธารณสุขได้ออกประกาศกระทรวงสาธารณสุข เรื่อง ท้องที่นอกราชอาณาจักรที่เป็นเขตติดโรคติดต่ออันตรายกรณีโรคติดเชื้อไวรัสโคโรนา2019 (COVID-19)พ.ศ.2563กําหนดให้ท้องที่นอกราชอาณาจักร ได้แก่ สาธารณรัฐเกาหลี (Republic of Korea)สาธารณรัฐประชาชนจีน (People’s Republic of China)รวมถึงเขตบริหารพิเศษมาเก๊า(Macao)และเขตบริหารพิเศษฮ่องกง (Hong Kong)สาธารณรัฐอิตาลี (Italian Republic)และสาธารณรัฐอิสลามอิหร่าน (Islamic Republic of Iran)เป็นเขตโรคติดต่ออันตราย
กรณีโรคติดเชื้อไวรัสโคโรนา2019 (COVID-19)และสํานักงานการบินพลเรือนแห่งประเทศไทยได้ประกาศแนวปฏิบัติสําหรับผู้ดําเนินการเดินอากาศเกี่ยวกับการให้บริการจากท้องที่นอกราชอาณาจักรที่เป็นเขตติดโรคติดต่ออันตราย กรณีโรคติดเชื้อไวรัสโคโรนา2019 (COVID-19)เพื่อเป็นแนวทางสําหรับผู้ดําเนินการเดินอากาศในการปฏิบัติการบินระหว่างท้องที่ดังกล่าว และเพื่อสนับสนุนการดําเนินมาตรการเฝ้าระวังป้องกันโรคของประเทศ นั้น
ปัจจุบันปรากฏว่าพื้นที่แพร่กระจายของผู้ติดเชื้อโรคติดเชื้อไวรัสโคโรนา2019 (COVID-19)ได้ครอบคลุมเขตพื้นที่ในประเทศต่าง ๆ มากขึ้น สํานักงานการบินพลเรือนแห่งประเทศไทยจึงออกประกาศแนวทางปฏิบัติเพิ่มเติมสําหรับผู้ดําเนินการเดินอากาศเกี่ยวกับการให้บริการจากพื้นที่นอกราชอาณาจักรที่เป็นเขตติดโรคติดต่ออันตรายและพื้นที่มีการระบาดต่อเนื่อง ตามประกาศกรมควบคุมโรค ดังนี้
1.ในกรณีที่กระทรวงสาธารณสุขได้กําหนดให้ท้องที่นอกราชอาณาจักรใดเป็นเขตติดโรคติดต่ออันตรายกรณีโรคติดเชื้อไวรัสโคโรนา2019 (COVID-19)หรือกรมควบคุมโรคได้กําหนดพื้นที่ใดเป็นพื้นที่มีการระบาดต่อเนื่อง ผู้โดยสารที่มีประวัติการเดินทางไปยังพื้นที่ดังกล่าวในระยะเวลา14วันที่ผ่านมาก่อนที่จะเดินทางมายังประเทศไทยต้องได้รับการกักตัว (quarantine)และอยู่ภายใต้มาตรการป้องกันและควบคุมโรคติดต่ออย่างอื่นตามที่รัฐบาลไทยกําหนด
2.ให้ผู้ดําเนินการเดินอากาศที่ให้บริการผู้โดยสารที่จะเดินทางมายังประเทศไทยดําเนินการคัดกรองดังต่อไปนี้ ในเวลาที่ผู้โดยสารแสดงตัวเพื่อออกบัตรขึ้นเครื่อง (Check-in)
(1)ตรวจสอบประวัติการเดินทางของผู้โดยสารว่าในระยะเวลา14วันที่ผ่านมามีการเดินทางไปยังพื้นที่ที่เป็นเขตติดโรคติดต่ออันตรายหรือพื้นที่มีการระบาดต่อเนื่องหรือไม่
(2)ตรวจสอบใบรับรองแพทย์ (Health Certificate)ที่ออกให้โดยมีระยะเวลาไม่เกิน72ชั่วโมง ก่อนการเดินทาง ที่ยืนยันว่ามีการตรวจผู้โดยสารแล้วไม่พบเชื้อไวรัสโคโรนา2019 (COVID-19)
(3)ตรวจสอบกรมธรรม์ประกันภัยที่แสดงการคุ้มครองการรักษาพยาบาลในประเทศไทย ซึ่งครอบคลุมถึงโรคติดเชื้อไวรัสโคโรนา2019 (COVID-19)เป็นจํานวนไม่น้อยกว่า100,000เหรียญสหรัฐ
3.ในกรณีที่ผู้โดยสารที่จะเดินทางมายังประเทศไทยเป็นผู้มีสัญชาติไทย ให้ผู้ดําเนินการเดินอากาศดําเนินการคัดกรองดังต่อไปนี้ ในเวลาที่ผู้โดยสารแสดงตัวเพื่อออกบัตรโดยสาร (Check-in)
(1)ตรวจสอบใบรับรองแพทย์ที่ยืนยันว่ามีสุขภาพเหมาะสมต่อการเดินทาง (Fit to Fly Health Certificate)
(2)ตรวจสอบหนังสือรับรองการเดินทางกลับประเทศไทยที่สถานเอกอัครราชทูตไทย
สถานกงสุลใหญ่ หรือกระทรวงการต่างประเทศออกให้
4.หากพบว่าผู้โดยสารมีประวัติการเดินทางตาม2. (1)และผู้โดยสารนั้นไม่สามารถแสดงหลักฐานทั้งหมดตาม2. (2)และ (3)ได้ครบถ้วนสมบูรณ์ หรือพบว่าผู้โดยสารซึ่งมีสัญชาติไทยไม่สามารถแสดงหลักฐานทั้งหมดตาม3. (1)และ (2)ได้ครบถ้วนสมบูรณ์ ให้ผู้ดําเนินการเดินอากาศปฏิเสธการขึ้นเครื่องและงดการออกบัตรขึ้นเครื่อง (Boarding Pass)
5.เมื่อได้คัดกรองผู้โดยสารตาม2.หรือ3.และออกบัตรขึ้นเครื่องให้ผู้โดยสารแล้ว ให้ผู้ดําเนินการเดินอากาศจัดให้ผู้โดยสารกรอกข้อมูลแสดงที่พักที่สามารถติดต่อได้ในประเทศไทย ตามแบบ ต.8ตามพระราชบัญญัติโรคติดต่อ พ.ศ.2558และยื่นต่อเจ้าพนักงานควบคุมโรคติดต่อประจําด่านควบคุมโรคติดต่อระหว่างประเทศที่สนามบินปลายทาง หรือกรอกข้อมูลในApplication “AOT Airport of Thailand
6.ผู้ดําเนินการเดินอากาศควรใช้มาตรการในการป้องกันโรคติดต่อบนอากาศยาน ดังต่อไปนี้
(1)จัดที่นั่งผู้โดยสารให้มีระยะห่างจากกันมากที่สุดเท่าที่ทําได้ตั้งแต่เมื่อออกบัตรโดยสาร และจัดพื้นที่ในห้องโดยสารไว้สําหรับเฝ้าระวังผู้โดยสารที่มีอาการไข้ ไอ หรือเจ็บป่วย หากมีความจําเป็น
(2)แจ้งให้ผู้โดยสารทราบถึงวิธีการป้องกันโรคติดต่อและสวมหน้ากากอนามัยตลอดเที่ยวบินหรือจัดเตรียมอุปกรณ์อื่นที่จําเป็นสําหรับการป้องกันตนเองจากการติดต่อ
(3)พิจารณาจํากัดการให้บริการในห้องโดยสาร เพื่อลดความจําเป็นในการเข้าใกล้ชิดระหว่างเจ้าหน้าที่ประจําอากาศยานกับผู้โดยสาร
(4)กําหนดให้เจ้าหน้าที่ประจําอากาศยานทุกคนสวมหน้ากากอนามัย
7.เมื่อเดินทางถึงประเทศไทย ผู้ดําเนินการเดินอากาศต้องดําเนินการฆ่าเชื้อหรือทําความสะอาดอากาศยานตามมาตรฐานที่เจ้าพนักงานควบคุมโรคติดต่อประจําด่านควบคุมโรคติดต่อระหว่างประเทศกําหนด
8.เจ้าพนักงานควบคุมโรคติดต่อประจําด่านควบคุมโรคติดต่อระหว่างประเทศมีอํานาจออกคําสั่งตามความในพระราชบัญญัติโรคติดต่อ พ.ศ.2558ดังต่อไปนี้
(1)ห้ามผู้ใดเข้าไปในหรือออกจากอากาศยานที่เดินทางเข้ามาในราชอาณาจักรซึ่งยังไม่ได้รับการตรวจจากเจ้าพนักงานควบคุมโรคติดต่อประจําด่านควบคุมโรคติดต่อระหว่างประเทศ และห้ามนําพาหนะอื่นใดเข้าเทียบอากาศยานนั้น เว้นแต่จะได้รับอนุญาต
(2)ดําเนินการหรือออกคําสั่งเป็นหนังสือให้ผู้ดําเนินการเดินอากาศดําเนินการ ดังต่อไปนี้
(ก) กําจัดความติดโรค เพื่อป้องกันและควบคุมการแพร่ของโรค
(ข) จัดให้อากาศยานจอดอยู่ ณ สถานที่ที่กําหนดให้จนกว่าเจ้าพนักงานควบคุมโรคติดต่อประจําด่านควบคุมโรคติดต่อระหว่างประเทศจะอนุญาตให้ไปได้
(ค) ให้ผู้เดินทางซึ่งมากับพาหนะนั้นรับการตรวจในทางแพทย์ และอาจให้แยกกัก กักกัน คุมไว้สังเกต หรือรับการสร้างเสริมภูมิคุ้มกันโรค ณ สถานที่และระยะเวลาที่กําหนด
9.ในกรณีที่มีการฝ่าฝืนมาตรการตาม2., 3.หรือ4.ผู้ดําเนินการเดินอากาศจะต้องเป็นผู้ออกค่าใช้จ่ายในการขนส่งผู้เดินทางซึ่งมากับอากาศยานนั้น เพื่อแยกกัก กักกัน คุมไว้สังเกต หรือรับการสร้างเสริมภูมิคุ้มกันโรคตลอดทั้งออกค่าใช้จ่ายในการเลี้ยงดู การรักษาพยาบาล การป้องกันและควบคุมโรคติดต่อระหว่างประเทศตามที่กําหนดในพระราชบัญญัติโรคติดต่อ พ.ศ.2558
10.ให้ผู้ดําเนินการเดินอากาศปฏิบัติตามมาตรการเฝ้าระวังโรคติดต่ออันตรายและมาตรการป้องกันและควบคุมโรคติดต่ออันตรายตามที่กระทรวงสาธารณสุขประกาศกําหนดตามความในพระราชบัญญัติโรคติดต่อ พ.ศ.2558โดยเคร่งครัด
11.ให้ผู้ดําเนินการเดินอากาศแจ้งแนวปฏิบัติดังกล่าวให้เจ้าหน้าที่ประจําสถานีต้นทางและเจ้าหน้าที่ประจําอากาศยานให้ทราบและถือปฏิบัติ และให้เจ้าหน้าที่ประจําอากาศยานประกาศเพิ่มเติมบนอากาศยานให้ผู้โดยสารทราบโดยทั่วกัน
ทั้งนี้ ตั้งแต่วันที่21มีนาคม2563เวลา00.00น. ของประเทศไทย เป็นต้นไป
ประกาศ ณ วันที่18มีนาคม พ.ศ.2563
นายจุฬา สุขมานพ
ผู้อํานวยการสํานักงานการบินพลเรือนแห่งประเทศไทย
-----------------------------------------------------------------------------------------
ดาวน์โหลด PDF >>https://www.caat.or.th/th/archives/48678
English version >>https://www.caat.or.th/en/archives/48689
----------------------------------------------------------------------------------------------
อ้างอิง (References)
ข้อกําหนดสําหรับผู้เดินทางมาจากเขตติดโรคติดต่ออันตราย : จีน (รวมฮ่องกง มาเก๊า) เกาหลีใต้ อิตาลี อิหร่าน
https://ddc.moph.go.th/viralpneumonia/ind_danger.php
ข้อกําหนดสําหรับผู้เดินทางมาจากพื้นที่มีการระบาดต่อเนื่อง : ฝรั่งเศส สเปน อเมริกา สวิสเซอร์แลนด์ นอร์เวย์ เดนมาร์ก เนเธอร์แลนด์ สวีเดน อังกฤษ ญี่ปุ่น (บางเมือง) เยอรมนี
https://ddc.moph.go.th/viralpneumonia/ind_outbreak.php
Requirements for travelers from the Disease Infected Zones : The People’s Republic of China (including Special Administrative Regions Macau and Hong Kong), The Republic of Korea, The Republic of Italy, The Islamic Republic of Iran
https://ddc.moph.go.th/viralpneumonia/eng/ind_danger.php
Requirements for travelers from the ongoing local transmission areas : France, Spain, United States of America, Switzerland, Norway, Denmark, Netherlands, Sweden, Great Britain, Japan (specific cities), Germany
https://ddc.moph.go.th/viralpneumonia/eng/ind_outbreak.php